João W. Nery

João W. NERY (naskiĝis , mortis ) estis brazila verkisto kaj GLAT-aktivulo. Li estas konata, kiel la unua transseksa homo kiu faris seks-ŝanĝan ĥirurgion en Brazilo en 1977.João W. Nery, Viagem solitária: Memórias de um transexual 30 anos depois, São Paulo, Leya, 2012, p. 293

 Biografio 
Li naskiĝis en Rio-de-Ĵanejro en 1950, kiam li havis 9 jarojn, lia patrino kondukis lin al psikologo kaj en la aĝo de 13 jaroj li provis pliigi sian muskolan mason, sed ankaŭ sian memfidon.

En 1975, li vojaĝis al Eŭropo, kaj en pariza librejo, trovis ekzempleron de la scienca revuo Sexualité kaj interesiĝis pri artikolo traktanta transgenrajn ĥirurgiajn intervenojn. Reveninte en Brazilon baldaŭ poste li akiris magistron pri psikologio kaj instruis en tri altlernejoj.

Lia familio ĉiam estis malamika al la transiro. Lia patro kontraŭis ĝin, dum lia patrino estus akceptinta "... gejan knabinon, sed ne unu sen identeco". Laŭ la sugesto de sia kuracisto, li serĉis psikiatron, kiu esprimis favoran teĥnikan opinion. La operacio estis farata kaŝe en kliniko de São Paulo, sen medicina raporto. Hormona terapio komenciĝis poste, kvankam la operacio ne forigis la uteron kaj ovariojn.

Dum jaroj, li pledis por la rajtoj de GLAT-homoj, precipe transseksuloj. Leĝ-propono de deputitoj João Wyllys kaj Erika Kokay portas lian nomon:Projeto de Lei João Nery ĝi estas inspirita de la argentina leĝo pri seksa identeco.

En aŭgusto 2017, li malkovris havi pulman kanceron. En septembro 2018, li malkaŝis, ke la kancero tuŝis la cerbon. Li mortis en Niteroi la 26-an de oktobro en la aĝo de 68 jaroj.

 Bibliografio 
 2017: Jesus, Dánie Marcelo de; Carbonieri, Divanize; Nigro, Claudia M. C. Estudos sobre gênero: identidades, discurso e educação - homenagem a João W. Nery. [S.l.]: Pontes. 252 pp. ISBN 9788571138162.
 2017: Gonçalves Jr., Sara W. P. «Invisíveis.» En: Estudos sobre gênero: identidades, discurso e educação - homenagem a João W. Nery. Editora Pontes. 2017 ISBN 9788571138162.

 Verkoj 
  1984: Erro de pessoa: Joana ou João?, Rio de Janeiro, Editora Record
  2012: Viagem solitária: memórias de um transexual 30 anos depois, São Paulo, Leya Brasil
  2017: Vidas trans: a coragem de existir (en kunlaboro kun Amara Moira, Márcia Rocha kaj T. Brant), Bauru, Leya Brasil
  2018: Velhice transviada, Postuma 

 Referencoj 

Kategorio:Transgenraj aktivuloj
Kategorio:Brazilaj GLAT-aktivuloj
Kategorio:Brazilaj verkistoj
Kategorio:Brazilaj psikologoj